П Р О Т О К О Л   № 8

от заседанието на КОМИСИЯ ПО
АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ,
проведено на 06.11.2012 г.

Днес, 06.11.2012 г. /вторник/ от 14:00 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	Калин Калпакчиев
Елка Атанасова
Галина Карагьозова
Камен Ситнилски
Румен Боев
Юлиана Колева
Румен Георгиев
Камен Иванов
Мария Кузманова
Милка Итова	

На заседанието присъстват и експертните сътрудници към комисията:
- Красимира Василева – н-к отдел „ЮОДКВСС” в дирекция „Правна”;
- Румен Митев – главен експерт „Съдебна статистика”.

1. ОТНОСНО: Среща с представители на Инспектората към ВСС и обсъждане на бъдещо взаимодействие.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. ОТЛАГА срещата с представителите на ИВСС за следващото заседание.

2. ОТНОСНО: Запознаване, обсъждане и приемане на направените предложения от членовете на комисията относно Годишния план за дейността й.
Приложение: Предложения за годишен план.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. ПРИЕМА направените предложения.
2.2. ВЪЗЛАГА на експертния сътрудник Красимира Василева да обобщи и прецизира предложенията съобразно направените уточнения в днешното заседание и да предложи окончателен проект за следващото заседание на комисията.

3. ОТНОСНО: Обсъждане на предложение относно състава на Работна група за изготвяне на средносрочна стратегия за човешките ресурси в съдебната система.
Приложение: Предложение за членове на работната група.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. ДАВА ВЪЗМОЖНОСТ на членовете на комисията до следващото заседание да направят предложения за поименния състав на работната група.
3.2. ИЗПРАЩА на съсловните организации на магистратите, както и на Програма за развитие на съдебната система и фондация „БИПИ” покана за определяне на свои представители за участие в работната група.

4. ОТНОСНО: Проект на Концепция за електронно правосъдие.
Приложение: Писмо с изх. № 04-00-132/02.11.2012 г. от Министерство на правосъдието, с което са изпратени Проект на Концепция за електронно правосъдие, Проект на Решение на Министерски съвет и Проект на Доклад на министъра на правосъдието.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. СЪГЛАСУВА Проекта за Концепция за е-правосъдие със следните забележки:
Концепцията не е придружена от Финансова обосновка, каквото е изискването на чл. 35, ал. 1, т. 4 от Устройствения правилник на Министерския съвет и на неговата администрация. Такава е задължително да бъде изготвена, тъй като актовете, които ще бъдат приети въз основа на Концепцията за е-правосъдие ще окажат пряко и/или косвено въздействие върху държавния бюджет.
Съгласно чл. 4, ал. 1 от Закона за устройството на държавния бюджет, същият обхваща републиканския бюджет, бюджета на Народното събрание и бюджетна а съдебната власт.
Предвидените дейности и мерки в Концепцията за е-правосъдие са за сметка на ВСС и органите на съдебната система, и в тази смисъл тяхната реализация ще окаже пряко въздействие върху държавния бюджет, част от който се явява и този на съдебната система.
4.2. ИЗПРАЩА Доклада от експертния сътрудник Красимира Василева и настоящото решение на комисия „Бюджет и финанси” по компетентност.

5. ОТНОСНО: Обсъждане на текущи въпроси, свързани с командироването на магистратите.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
5.1. Възлага на експертния сътрудник Красимира Василева да подготви окръжно писмо до административните ръководители на всички органи на съдебната власт, в което да им се укаже в срок до 30 ноември 2012 г. да представят на отдел „Съдебни кадри и статистика” в АВСС актуална информация за броя на командированите от тях магистрати /съдии, прокурори и следователи/, както и за броя на командированите в съответния орган на съдебната власт магистрати. Също така, при настъпване на нови обстоятелства, свързани с командироване на магистрати, административните ръководители следва своевременно да изпращат заповедите за това на същия отдел в Администрацията на ВСС.

ПРЕДСЕДАТЕЛ
НА КОМИСИЯТА:/п/
КАЛИН КАЛПАКЧИЕВ